**Vec : Prevádzka školy v súvislosti s protipandemickými opatreniami**

Riaditeľka Materskej školy Moldavská cesta 23, v  záujme dodržania bezpečného prostredia v škole po dobu trvania pandémie ochorenia COVID 19 uvádza nasledovné :

**I. Povinnosti rodičov :**

1. Pri prvom nástupe dieťaťa do materskej školy v šk. roku 2022/23 predkladá zákonný zástupca **„Písomné vyhlásenie o bezinfekčnosti“** .

2. Po prerušení dochádzky na 5 a viac dní (víkendy a sviatky sa nepočítajú) predkladá zákonný zástupca vyhlásenie „**Písomné vyhlásenie o bezpríznakovosti“**

/obidve vyhlásenia sú pripravené v šatni/

2. Pri vstupe do budovy sú všetky dospelé osoby – aj deti, povinné použiť dezinfekciu rúk. Učiteľky na triedach vykonávajú prísnejší ranný filter s meraním teploty. Prosíme rodičov, aby **prinášali do materskej školy len zdravé deti, bez akýchkoľvek príznakov ochorenia.** Pokiaľ má dieťa príznaky alergie, vyžadujeme o tom lekárske potvrdenie

2.Na základe aktuálne platnej vyhlášky **deti ani zamestnanci nemusia mať prekryté horné dýchacie cesty.**

3. V prípade, že u dieťaťa vzniklo podozrenie na ochorenie COVI – 19. , prípadne sa u neho ochorenie potvrdilo, **okamžite o tom upovedomí riaditeľa školy a riadi sa pokynmi ošetrujúceho lekára.**

4. **Na OČR má nárok rodič dieťaťa** do 11 rokov a to iba v prípade, že dieťa ostalo v karanténe nariadenou riaditeľom školy alebo RÚVZ, prípadne ak si vyžaduje celodenné ošetrovanie počas choroby na základe potvrdenia pediatra. Toto lekárske potvrdenie je potrebné priniesť do materskej školy pri nástupe do materskej školy po chorobe. MŠ posiela na Sociálnu poisťovňu podklady pre vyplácanie OČR raz mesačne na základe týchto potvrdení.

5. **Rodič má právo ospravedlniť** neprítomnosť dieťaťa ktoré plní povinné predprimárne vzdelávanie /PPV/ v materskej škole **maximálne 7 po sebe nasledujúcich dní (víkendy a sviatky sa nepočítajú)**

Pri absencii viac ako 7 dní (dieťa s PPV) po sebe idúcich pracovných dní z dôvodu ochorenia musí rodič dieťa s PPV predložiť **„Potvrdenie od lekára“** od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka).

Rodičia detí s **nepovinným predprimárnym vzdelávaním „Potvrdenie od lekára“ nepredkladajú /j**e ale potrebné oznámiť triednym učiteľkám dôvod neprítomnosti dieťaťa/

Potvrdenie od lekára je potrebné iba v prípade, ak rodič potrebuje OČR.

Potvrdenie od lekára môže byť škole alebo rodičovi zaslané aj e-mailom; pokiaľ lekár nevie potvrdenie zaslať e-mailom, môže lekár o ňom školu informovať telefonicky.

. Pri podozrení na zneužívanie, podáva škola hlásenie na ÚPSVaR.

**II. Izolácia**

Osoba, ktorá bola **pozitívne testovaná na ochorenie COVID 19 ostáva v izolácii 5 dní** za predpokladu, že sa u neho posledných 24 hodín izolácie nevyskytnú príznaky ochorenia. Koniec izolácie určuje lekár len v prípade klinických príznakov. Potvrdenie o ukončení izolácie lekár nevydáva.

Po ukončení izolácie je osoba povinná mať ďalších 5 dní prekryté horné dýchacie cesty respirátorom. **Povinnosť nosiť respirátor sa nevzťahuje na deti do 6 rokov**

**III. Karanténa**

V karanténe ostáva osoba, ktorá prišla do kontaktu s osobou pozitívne testovanou na ochorenie COVID 19 iba vtedy :

- ak to za potrebné považuje jej ošetrujúci lekár, a zároveň

- ak osoba prišla do kontaktu s osobou, ktorá sa neskôr stala pozitívnou do 2 dní od kontaktu

Karanténa pri bezpríznakovom priebehu končí po 5 dňoch.

**Všeobecné opatrenia :**

1. Vstup cudzích osôb do budovy školy je povolený iba so súhlasom riaditeľky školy a Písomným vyhlásením o bezpríznakovosti.

......................................

Mgr. Jana Kováčová

riaditeľka školy